Dyro Pop Maker
Med Dyro Pop Maker kan du lave Pop-up vinduer til din hjemmeside for at give brugeren adgang til detaljer om det emne han læser om. 

Efter installationen starter programmet selv hvis du ikke har fjernet flueben.

Programmet er en simpel generator der laver den html du skal bruge for at lave et pop-up vindue.

Det er ofte klogt ikke at have for meget indhold i dit pop-up vindue – det bliver uoverskueligt, og folk vil synes at det er mærkeligt at du ikke bare har lavet et almindeligt link, der bliver i samme vindue. Et godt råd er derfor at vælge meget nøje ud, hvilket materiale, du vil bruge et pop-up vindue på, da du ellers risikerer at irritere dine læsere.

Du starter med at vælge størrelsen af dit pop-up-vindue. Det er altså vigtigt at du på forhånd har lavet siden, og ved nogenlunde hvor stort det indhold du vil have i vinduet er. Du kan prøve dig frem ved at indtaste url’en (adressen) på siden nederst og dernæst klikke på Test. Hvis du ikke på forhånd ved hvor stort dit indhold er, kan du nu se, om der er noget, der mangler i vinduet – i så tilfælde ændrer du vinduets størrelse under Pop Size. Du kan også vælge positionen af dit vindue i Pop Position.

Når du har udforsket mulighederne og testet resultatet, klikker du på Make Code. Programmet genererer så den html du skal bruge. Du kan nu kopiere koden direkte til din udklipsholder ved at klikke på Copy to Clipboard. Derefter indsætter du bare koden i din html-editor.

For at afslutte programmet klikker du på den lille dør nederst i højre hjørne.